29 чэрвеня ў раённым Доме культуры па вуліцы Станкевіча адбыўся сход прадстаўнікоў усіх падраздзяленняў раённага спажывецкага таварыства, прысвечаны Дню кааперацыі Рэспублікі Беларусь і Міжнароднаму дню кааперацыі. Яго ўдзельнікаў віталі намеснік старшыні райвыканкама Ірына Іванаўна Несцяронак і старшыня праўлення спажывецкага таварыства Рыгор Арсенцьевіч Леўкавец. Вялікай групе спецыялістаў, работнікаў масавых прафесій былі ўручаны ўзнагароды Белкаапсаюза, аблспажыўсаюза, раённага выканаўчага камітэта і раённага спажывецкага таварыства.